Page:Tales of my landlord (Volume 1).djvu/164

 seniors, sternly; "dinna abuse the Word that gate, ye dinna ken what ye speak about."

"Hae ye ony tidings?—Hae ye ony speerings, Hobbie?—O, callants, dinna be ower hasty," said old Dick of the Dingle.

"What signifies preaching to us e'enow," said Simon; "if ye canna make help yoursel, dinna keep them back that can."

"Whisht, sir; wad ye take vengeance or ye ken wha has wrang'd ye?"

"D'ye think we dinna ken the road to England as weel as our fathers before us?—All evil comes out o' thereaway—it's an auld saying and a true; and we'll e'en away there, as if the devil was blawing us south."

"We'll follow the track o' Earnscliff's horses ower the waste," cried one Elliot.

"I'll prick them out through the blindest moor in the Border an' there had been a fair held there the day before," said Hugh, the blacksmith of Ringleburn, "for I aye shoe his horse wi' my ain hand."